Nud bărbătesc figură întreagă, reprezentat stând în picioare, văzut din spate, pe fundal neutru. Bărbatul ţine mâna stângă sprijinită în şold, în timp ce dreapta este îndoită la nivelul cotului şi are antebraţul întins, palma închisă, exceptând degetele mare şi arătător, care sunt răsfirate. Plasat în contrapost, cu capul aplecat în faţă, bărbatul îşi sprijină greutatea corpului pe piciorul drept, în timp ce stângul este flexat, cu genunchiul adus puţin înainte. Bărbatul are părul şaten, tuns scurt. Lucrare tipic academistă, execuţie laborioasă. Culoarea, convenţional tratată, este menţinută în totalităţi dominante de brun, verde întunecat şi ocru. Eclerajul, şi el convenţional, subliniază valorile plastice constructive, relieful formelor obţinute prin dese şi clar-obscur tranşant, nenuanţat. Semnat, localizat şi datat dreapta jos, cu brun roşcat: „Henţia Paris 1873”. Verso: însemnări manuscrise: pe şasiu, cu albastru: MA 60; dreapta sus, etichetă cu înscris în cerneală: 60 S. Henţia/ Nud bărbătesc; pe pânză, dreapta sus, cu albastru închis, în chenar: P. 45; stânga sus, spre mijloc, ştampilă ovală: CHABODS SUC DE BOVARD… (în continuare ilizibil). Muzeul de Artă - CLUJ-NAPOCA
<bdi><a href="https://en.wikipedia.org/wiki/en:Sava_Hen%C8%9Bia" class="extiw" title="w:en:Sava Henția"><span title="Romanian painter (1848-1904)">Sava Henția</span></a>
</bdi>
1873<div style="display: none;">date QS:P571,+1873-00-00T00:00:00Z/9</div>
<a rel="nofollow" class="external text" href="http://clasate.cimec.ro/Detaliu.asp?tit=Pictura--Hentia-Sava--Nud-barbatesc&amp;k=EA4C7C7077484161802E90CF0EBCD1C5">cimec</a>